อายุ 26 ปี สูง 169 ปีที่แล้วน้ำหนักประมาณ54-55 คะ ปีนี้น้ำหนักลง50-51 กังวลมากเลยตรวจเลือดHIVปกติ แต่ตรวจพบซิฟิลิสค่า 1:2 ฉีดยาแล้ว3เข็ม บอกรอตรวจเลือดอีกครั้งประมาน3-6เดือน และเคยรักษาสิวกับเคยปรึกษาเรื่องน้ำหนักตัวบอกเป็นไทรอยด์แบบผอม อยากจะทราบว่าเกี่ยวกับรับเชื้อซิฟิลิสไหมคะที่น้ำหนักลดผิดปกติไหม ใจสั่น เหนื่อยง่าย ขี้ร้อน หงุดหงิด ท้องร่วงหลายๆอาการเราว่าน่าจะใช่ ถ้าอยากตรวจต้องทำยังไงบ้างค่ะ
สวัสดีคะ ภาวะน้ำหนักลด อาจจะเกิดได้จากหลายสาเหตุนะค่ะก่อนอื่นต้องดูว่าไม่มีความตั้งใจที่จะลดน้ำหนักค่ะ ถ้าไม่มีการตั้งใจลดน้ำหนักแล้วน้ำหนักลดต้องหาสาเหตุค่ะ ซึ่งสาเหตุส่สวนใหญ่อาจจะเกิดได้ดังนี้ค่ะภาวะไทรอยด์เป็นพิษ เนื่องจากมีการทำงานของระบบเมตาบอลิซึมของร่างกายที่มากเกินไปจากภาวะฮอร์โมนไทรอยด์ปริมาณมาก ทำให้มีการเผาผลาญ กล้ามเนื้อ และไขมันในปริมาณอันรวดเร็วทำให้มีภาวะน้ำหนักลดได้ และ อาจจะมีภาวะรับประทานอาหารบ่อย หิวบ่อย แต่น้ำหนักลด อัตราการเต้นของหัวใจเร็ว ทำให้มีอาการใจสั่นได้ค่ะ ซึ้งตรวจได้ด้วยการตรวจระดับฮอร์โมนไทรอยด์และฮอ์โมนจากต่อมใต้สมองค่ะ ซึ่งดูจากผลเลือดค่ะความผิดปรกติของระดับน้ำตาลในกระแสเลือด คือ เรื่องของน้ำตาลในกระแสเลือดมาก หรือ การเป็นเบาหวานค่ะ ซึ่งภาวนี้เกิดเนื่องจากร่างกายไม่สามารถที่จะดูดซึมน้ำตาลเข้าไปใส่ในเซล ได้ค่ะ ทำให้มีปัญหาว่าหิวรับประทานอาหารบ่อยแต่น้ำหนักลด ปัสสาวะบ่อยเนื่องจากน้ำตาลรั่วออกมากับปัสสาวะ อาจจะมีปัญหาเรื่องติดเชื้อทางเดินปัสสาวะร่วมด้วยได้ค่ะ ซึ่งสามารถตรวจสอบได้ด้วยการเจาะเลือดหลังอดอาหาร 8-12 ชั่วโมง หรือ เจาะระดับน้ำตาลสะสมค่ะ ถ้ามีค่าน้ำตาลในกระแสเลือดมากกว่า 126 mg/dl สองครั้ง จะพินิจฉัยว่าเป็นโรคเบาหวานค่ะนอกจากนี้ภาวะเบื่ออาหาร ก็อาจจะทำให้มีเรื่องน้ำหนักลดได้ค่ะ ซึ่งอาจจะเกิดจากปัญหาทางจิตใจได้ค่ะ แต่อย่างไรก็ตามต้องตรวจหาสาเหตุทางกายก่อนค่ะส่วนเรื่องการติดเชื้อซิฟิลิสนั้นเห็นด้วยกับการตรวจเลือดซ้ำหลังฉีดยาครบค่ะ เพื่อดูว่าไตเตอร์ลดลงและไม่มีปัญหาเรื่องการติดเชื้อเรื้อรังค่ะแนะนำเรื่องพบแพทย์ตรวจให้เร็วที่สุดค่ะแต่ถ้ายังไม่ได้วันตรวจอาจจะแนะนำเรื่องการพักผ่อนให้เพียงพอ รับประทานอาหารให้ครบห้าหมู่ ก่อนนะค่ะ